stanford-oval/wikipedia huggingface dataset:
זכויות המושבות נבחנו
הערות שוליים

↑  The Chronology of American Literature: America's Literary Achievements from the Colonial Era to Modern Times
↑  Bicknell, Thomas Williams (1920). The History of the State of Rhode Island and Providence Plantations. Vol. 3. New York: The American Historical Society. p. 140. OCLC 1953313.
השלישייה האדומה

השלישייה האדומה (בגרמנית: Rote Drei) הייתה החלק השווייצרי של התזמורת האדומה (טרפר). היא הוקמה ותוחזקה על ידי המינהל הראשי של המטה הכללי הרוסי. ונוהלה בשווייץ בהצלחה רבה על ידי שאנדור ראדו ההונגרי-יהודי.
שם, היסטוריה ופעילות

המונחים "השלישייה האדומה" ו"התזמורת האדומה" הומצאו על ידי המשרד הראשי לביטחון הרייך (Reichssicherheitshauptamt בראשי תיבות RSHA), זרוע הריגול הנגדי של האס אס. השלישייה האדומה, כחלק מהותי מהתזמורת האדומה הייתה מחוץ להישג ידם של כוחות הביטחון הגרמניים בגרמניה, גם לאלה שהיו בשווייץ. בראש השלישייה האדומה עמד שאנדור (אלכסנדר) ראדו (שם קוד: DORA), קומוניסט וגאוגרף הונגרי-יהודי. השלישייה האדומה נוסדה בשנת 1936, אז הגיע ראדו לז'נבה. באפריל 1942 שונה הארגון עם ראדו כמנהיג הקבוצה, והיו בו גם שלושה מנהיגי תת-קבוצות: רחל דיבנדורפר היהודייה-פולנייה (שם קוד: SISSY), ז'ורז' בלין עיתונאי צרפתי של הלה מונד (שם קוד: LONG) והעיתונאי השווייצרי אוטו פינטר (שם קוד: PAKBO).
לאחר כליאתו של ליאופולד טרפר (שם קוד: GRAND CHEF) בידי הגסטפו בשנת 1942, הקבוצה של ראדו הפכה לחלק היעיל ביותר ברשת הריגול של התזמורת האדומה. ראדו אסף מידע שימושי בשווייץ והיו לו כמה קשרים גם בגרמניה. ייתכן והכי חשוב היה לפעילות הקבוצה שראדו היה בקשר גם עם רשת הריגול של לוסי, שהייתה בעלת קשרים בעלי ערך רב בתוך גרמניה, והייתה קשורה לסוכנויות הביון הבריטיות. יש השערה שרשת הריגול של לוסי שימשה על ידי המודיעין הבריטי צינור להעברת מידע אולטרה למודיעין הסובייטי מבלי לחשוף את פעולת שבירת הקוד הגרמני על ידי הבריטים, שהיה בעצם מקור המידע, אך רוב ההיסטוריונים אינם מסכימים עם התאוריה הזו.
מידע נוסף

רשת הריגול של לוסי
התזמורת האדומה (טרפר)
כלא פלוצנזי
הוורד לבן
התזמורת השחורה
הערות שוליים

↑  Tittenhofer, Mark A. (4 באוגוסט 2011). "The Rote Drei: Getting Behind the 'Lucy' Myth". CIA Library. Center for the Study of Intelligence. נבדק ב-4 בינואר 2019. {{cite web}}:  (עזרה)
זאב הערבה האירואסייתית

| זאב הערבה האירואסייתית |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: כלב
מין:: זאב מצוי
תת־מין:: זאב הערבה האירואסייתית
שם מדעי
 Canis lupus campestris ‏דוויגובסקי, 1904
תחום תפוצה


זאב הערבה האירואסייתית או זאב כספי (שם מדעי: Canis lupus campestris) הוא תת-מין של זאב מצוי מהסוג כלב החי בערבה האירואסייתית ובאזור הים הכספי.
מאפיינים

תת-מין זה הוא השלישי בגודלו בעולם הישן, ושוקל בממוצע 35–40 ק"ג. אורכו מגיע לאורך 126 ס"מ. הפרווה שלהם קצרה וגסה יותר מזו של הזאב האירואסייתי. זאב הערבה האירואסייתית ניזון בעיקר מטרף בגודל בינוני, כגון סאיגה, אייל אדום, אייל הכרמל וחזיר בר.
ראו גם

זאב אירואסייתי
זאב טונדרה
זמן תל אביב 2009

| --- | --- |

ספר התערוכה
 סוג:  תערוכה 
 מדינה:  ישראל ישראל
 מיקום:  מוזיאון תל אביב לאמנות 
 מועדים
 תאריכי פעילות:  5 בפברואר 2009 – 2 במאי 2009 (87 ימים) 
 
זמן תל אביב 2009 הייתה תערוכת צילומים שהוצגה במוזיאון תל אביב לאמנות לכבוד היות העיר תל אביב בת מאה שנה ולצד חגיגות המאה לתל אביב.
אוצרת התערוכה הייתה נילי גורן. התערוכה נפתחה ב-5 פברואר 2009 ונסגרה ב-2 במאי 2009. בתערוכה הוצגו כ-200 תצלומים של 44 צלמים רובם מישראל ומקצתם מאירופה. חלק מהאומנים הציג צילום בודד וחלק הציגו סידרה בת מספר צילומים. בתערוכה הוצגו בעיקר נופים עירוניים אך גם דמויות של אנשים. הצילומים אינם אחידים ובסגנונות שונים.
התמונות צולמו בעשר השנים האחרונות. תל אביב לא הייתה בתצלומים האלה הנושא העיקרי שבחר כל צלם לצלם, הם לא נוצרו לצורך התערוכה והם נאספו כתצלומים בנושא תל אביב לצורך התערוכה. הצילומים בתערוכה הציגו תמונות
יפות ומעניינות של תל אביב אבל לא הציגו אוסף שלם של תמונות המאפיינות את העיר.
האמנים בתערוכה מפנים את מבטם מן העיר הסואנת ושוקקת החיים, המוצגת לפעמים כעיר ללא הפסקה, רובם פונים אל מחוזות שקטים ומבודדים מעט. בתערוכה צילומים המציגים נקודות ציון וסמלים היסטוריים של תל אביב כמו תחנת הכוח רדינג, נמל יפו ומגדל שלום הנוכחים בנוף המצולם לצד סימני היכר מאוחרים יותר של העיר כמו מתחם הבורסה, מגדלי עזריאלי והקריה.
לכבוד התערוכה הוציא המוזיאון קטלוג הכולל דברי מבוא, תיאור נושאי העבודות, רשימת המשתתפים בתערוכה ותצלומים המוצגים בתערוכה וכן שני סיפורים של אתגר קרת ושיר של גרייס פיילי. הטקסט כתוב בעברית ובאנגלית.
וסלי ג'ונסון

| --- | --- |

ג'ונסון במדי לוס אנג'לס קליפרס, 2016
 לידה:  11 ביולי 1987 (בן 37) קורסיקאנה, טקסס, ארצות הברית
 עמדה:  סמול פורוורד
 גובה:  2.01 מטרים
 מספר:  24
 מכללה:  אוניברסיטת המדינה של איווה אוניברסיטת סירקיוז
 דראפט:  בחירה רביעית, 2010 מינסוטה טימברוולבס
 קבוצות כשחקן
 2010–2012 2012–2013 2013–2015 2015–2018 2018–2019 2019 2019–:  מינסוטה טימברוולבס פיניקס סאנס לוס אנג'לס לייקרס לוס אנג'לס קליפרס ניו אורלינס פליקנס וושינגטון ויזארדס פנאתינאיקוס
 הישגים כשחקן
 חמישיית הרוקיז השנייה של העונה (2011)
וסלי ג'מאר ג'ונסון (באנגלית: Wesley JaMarr Johnson; נולד ב-11 ביולי 1987) הוא כדורסלן אמריקאי המשחק בפנאתינאיקוס מליגת העל היוונית, בעמדת הסמול פורוורד.
קריירת מכללות

ג'ונסון נולד וגדל בעיר קורסיקאנה שבטקסס. בין השנים 2006–2008 למד באוניברסיטת המדינה של איווה, ובשתי עונותיו בקבוצת הכדורסל שלה קלע 12.3 נקודות בממוצע למשחק.
בקיץ 2008 החליט לעבור לאוניברסיטת סירקיוז; על פי חוקי ליגת המכללות נדרשה עליו תקופת צינון ("Redshirt") של שנה בה לא הורשה לשחק בקבוצת הכדורסל, בשל מעברו בין אוניברסיטאות שונות. בעונתו היחידה בסירקיוז, 2009/2010, הוליך את הקבוצה לשלב שמינית גמר טורניר אליפות המכללות (NCAA Sweet Sixteen) עם ממוצעים של 16.5 נקודות ו-8.5 ריבאונדים למשחק. במשחק שמינית הגמר קלע ג'ונסון 17 נקודות, אך סירקיוז הפסידה מול אוניברסיטת באטלר בתוצאה 59–63. בסיום העונה זכה ג'ונסון בפרס שחקן העונה של מחוז ה-Big East, ונבחר לחמישיית העונה של ליגת המכללות (First-team All-American).
קריירה מקצועית

בדראפט ה-NBA‏ 2010 נלקח ג'ונסון בבחירה הרביעית, על ידי מינסוטה טימברוולבס. ב-18 במרץ 2011 קלע שיא קריירה של 29 נקודות במשחק מול לוס אנג'לס לייקרס. בשתי עונותיו במינסוטה תפקד לרוב כשחקן החמישייה הפותחת, אך רשם אחוזי קליעה נמוכים ותרם 7.7 נקודות בממוצע למשחק בלבד.
לקראת עונת 2012/2013 הועבר לפיניקס סאנס במסגרת טרייד בין 3 קבוצות בו הייתה מעורבת גם ניו אורלינס פליקנס. בעונתו היחידה בפיניקס קלע 8.0 נקודות בממוצע למשחק.
ביולי 2013 חתם על חוזה לעונה אחת בלוס אנג'לס לייקרס, ובסיומה חידש את חוזהו לעונה נוספת. בתקופתו עם הלייקרס קלע 9.5 נקודות בממוצע למשחק. באף אחת מחמש עונותיו הראשונות ב-NBA לא ניצחה קבוצתו מעל 27 משחקים בעונה, ומאזנן הכולל של קבוצותיו באותה תקופה היה 116 ניצחונות ו-278 הפסדים (29.4%).
בקיץ 2015 חתם ג'ונסון על חוזה בלוס אנג'לס קליפרס. בעונת 2015/2016 השתתף לראשונה בקריירה בשלב הפלייאוף, אך הקליפרס הודחו כבר בסיבוב הראשון, על ידי פורטלנד טרייל בלייזרס (3–4). ב-3 עונותיו עם הקליפרס שימש בעיקר כשחקן ספסל, ותרם 5.1 נקודות בממוצע למשחק.
לקראת עונת 2018/2019 הועבר בטרייד לניו אורלינס פליקנס, בתמורה לסנטר אלכסי אג'ינסה. במהלך אותה עונה, ב-7 בפברואר 2019, נשלח בטרייד לוושינגטון ויזארדס בתמורה למרקיף מוריס, ובאפריל 2019 שוחרר מהקבוצה.
בקיץ 2019 עזב ג'ונסון את ליגת ה-NBA לאחר 9 עונות רצופות, וחתם על חוזה בפנאתינאיקוס היוונית.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | מינסוטה | 79 | 63 | 26.2 | 0.397 | 0.356 | 0.696 | 3.0 | 1.9 | 0.7 | 0.7 | 9.0 |
| 2011/2012 | מינסוטה | 65 | 64 | 22.6 | 0.398 | 0.314 | 0.706 | 2.7 | 0.9 | 0.5 | 0.7 | 6.0 |
| 2012/2013 | פיניקס | 50 | 21 | 19.1 | 0.407 | 0.323 | 0.771 | 2.5 | 0.7 | 0.4 | 0.4 | 8.0 |
| 2013/2014 | ל.א. לייקרס | 79 | 62 | 28.4 | 0.425 | 0.369 | 0.792 | 4.4 | 1.6 | 1.1 | 1.0 | 9.1 |
| 2014/2015 | ל.א. לייקרס | 76 | 59 | 29.5 | 0.414 | 0.351 | 0.804 | 4.2 | 1.6 | 0.8 | 0.6 | 9.9 |
| 2015/2016 | ל.א. קליפרס | 80 | 9 | 20.8 | 0.404 | 0.333 | 0.652 | 3.1 | 0.6 | 1.1 | 0.7 | 6.9 |
| 2016/2017 | ל.א. קליפרס | 68 | 3 | 11.9 | 0.365 | 0.246 | 0.647 | 2.7 | 0.3 | 0.4 | 0.4 | 2.7 |
| 2017/2018 | ל.א. קליפרס | 74 | 40 | 20.1 | 0.408 | 0.339 | 0.741 | 2.9 | 0.8 | 1.0 | 0.8 | 5.4 |
| 2018/2019 | ניו אורלינס | 26 | 13 | 14.5 | 0.398 | 0.380 | 0.667 | 2.1 | 0.6 | 0.5 | 0.3 | 3.7 |
| 2018/2019 | וושינגטון | 12 | 0 | 13.1 | 0.250 | 0.231 | 0.700 | 1.5 | 0.6 | 0.2 | 0.4 | 2.8 |
| קריירה |  | 609 | 334 | 22.1 | 0.404 | 0.337 | 0.741 | 3.2 | 1.1 | 0.8 | 0.7 | 7.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | ל.א. קליפרס | 6 | 0 | 12.8 | 0.357 | 0.333 | 1.000 | 3.0 | 0.3 | 0.2 | 0.7 | 2.7 |
| 2016/2017 | ל.א. קליפרס | 3 | 0 | 3.6 | 0.000 | 0.000 | 0.500 | 0.7 | 0.0 | 0.3 | 0.0 | 0.3 |
| קריירה |  | 9 | 0 | 9.7 | 0.357 | 0.333 | 0.800 | 2.2 | 0.2 | 0.2 | 0.4 | 1.9 |
הערות שוליים

↑  סטטיסטיקות המכללות של ג'ונסון, באתר sports-reference.com
↑  ביוגרפיה, באתר קבוצת סירקיוז
↑  רשימת הנבחרים בדראפט 2010, באתר basketball-reference.com
↑  סטטיסטיקות המשחק בין מינסוטה ללייקרס, באתר basketball-reference.com
↑  סטטיסטיקות הקריירה של ג'ונסון ב-NBA, באתר basketball-reference.com
↑  מינסוטה שולחת את ג'ונסון לפיניקס, באתר הטימברוולבס, 26 ביולי 2012
↑  ג'ונסון חותם על הארכת חוזה בלייקרס, באתר הקבוצה, 28 ביולי 2014
↑  ג'ונסון חותם על חוזה בקליפרס, באתר הקבוצה, 9 ביולי 2015
↑  ניו אורלינס מצרפת את ג'ונסון, באתר הקבוצה, 15 באוקטובר 2018
↑  וושינגטון מצרפת את ג'ונסון, באתר הקבוצה, 7 בפברואר 2019
↑  וושינגטון משחררת את ג'ונסון, באתר הקבוצה, 5 באפריל 2019
↑  וסלי ג'ונסון סיכם בפנאתינייקוס, באתר וואלה, 22 ביולי 2019
זגוניקו

זגוניקו (באיטלקית: Sgonico) היא קומונה בנפת טריאסטה שבמחוז פריולי-ונציה ג'וליה שבצפון איטליה, הממוקמת כ-12 ק"מ צפונית-מערבית לטריאסט בקרבת גבול עם סלובניה. היא ממוקמת באזור קראס שמחולק בין סלובניה לאיטליה.
היסטוריה

באזור קיימות עדויות של התיישבות אנושית עוד מתקופה הפרהיסטורית. היישוב לראשונה הוזכר בשנת 1309. שם העיר הוא ממילה סלאבית zvonik - "פעמון", ככל הנראה תוך התייחסות לכנסייה גדולה שנבנתה במהלך המאה ה-15 וכוללת מגדל בגובה 36 מ'. גם כיום כנסייה זו מהווה ציון חשוב של היישוב. תקופה ארוכה האזור היה חלק של האימפריה האוסטרו-הונגרית. לאחר סיום מלחמת העולם הראשונה הוא סופח לאיטליה. לאחר מלחמת העולם השנייה האזור היה במחלוקת בין איטליה ליוגוסלביה. בסופו של דבר בהתאם להסכם אזור העיירה נותר חלק של איטליה. ההסדר סוכם סופית רק בשנת 1975 במסגרת אמנת אוזימו.
העיירה מקושרת לעיר טריאסט עם כביש מהיר ומסילת ברזל.
בהתאם למפקד אוכלוסין שנערך בשנת 1971 כ-82% מאוכלוסיית העיר הם סלובנים. בשנת 2022 בעיירה התגוררו קצת פחות מ-2000 תושבים.
בעיירה ממוקמים משרדים של חברות טליט תקשורת ו-u-blox.
בקרבת העיירה נמצא אתר מערת גרוטה ג'יגאנטה שהיא אתר תיירותי פופולרי.
אקלים

| אקלים בזגוניקו> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בזגוניקו> ינואר.6.6.-0.7.88 | אקלים בזגוניקו> פברואר.8.1.-0.3.73 | אקלים בזגוניקו> מרץ.12.2.3.0.86 | אקלים בזגוניקו> אפריל.15.4.5.4.102 | אקלים בזגוניקו> מאי.19.6.9.2.116 | אקלים בזגוניקו> יוני.24.0.12.9.126 | אקלים בזגוניקו> יולי.27.2.15.6.78 | אקלים בזגוניקו> אוגוסט.27.0.15.5.99 | אקלים בזגוניקו> ספטמבר.23.2.12.7.112 | אקלים בזגוניקו> אוקטובר.17.2.8.1.124 | אקלים בזגוניקו> נובמבר.11.4.3.6.116 | אקלים בזגוניקו> דצמבר.7.9.0.2.119 | אקלים בזגוניקו> ... |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: נתוני תחנת מדידה מקומית
זאב הראל

| --- | --- |

הראל, 2022
 לידה:  ירושלים
 מדינה:  ישראל 
 השכלה:  האוניברסיטה העברית בירושלים 
 
מימין: שר הייצור והסחר של אקוודור חוליו חוסה פראדו, שר החוץ של אקוודור חואן קרלוס אולגין, ראש ממשלת ישראל נפתלי בנט, נשיא אקוודור גיירמו לאסו, הראל וסמנכ"ל משרד החוץ לענייני אמריקה הלטינית יונתן פלד, בעת ביקורו של לאסו בישראל ב-2022
זאב הראל הוא דיפלומט ישראלי שכיהן כשגריר ישראל באקוודור ובפרגוואי.
ביוגרפיה

הראל נולד בירושלים ושירת בצה"ל בחטיבת הצנחנים עד שחרורו בדרגת רב-סרן. הוא למד באוניברסיטה העברית ויש לו תואר ראשון בהיסטוריה של האנתרופולוגיה ותואר שני בחינוך.
לפני שמונה לשגריר, הראל שירת במספר תפקידים במשרד החוץ ובנציגויות ישראליות בסרי לנקה, ירדן, קוסטה ריקה, מקסיקו וארצות הברית.
בתחילת 2017 הוחלט למנות אותו לשגריר ישראל בפרגוואי, והוא החל את כהונתו כשהגיש כתב האמנה לנשיא הוראסיו קארטס בספטמבר באותה שנה. במאי 2018, במהלך כהונתו של הראל, ממשלו של קארטס העביר את שגרירות פרגוואי בישראל מגוש דן לבירתה בירושלים, ופרגוואי הפכה לאחת מקומץ מדינות שבחרו לעשות כן. עם זאת, הנשיא מריו אבדו בניטס שעלה לשלטון מספר חודשים לאחר מכן החליט להחזיר את שגרירות פרגוואי לגוש דן בחודש ספטמבר; בתגובה ראש ממשלת ישראל ושר החוץ בנימין נתניהו הורה לסגור את שגרירות ישראל בפרגוואי ואנשי השגרירות, ובתוכם הראל, נאלצו לשוב לישראל.
במרץ 2019 הוחלט למנות אותו לשגריר ישראל באקוודור, והוא החל את כהונתו באוגוסט באותה שנה. בספטמבר 2023 הוא סיים את כהונתו.
הערות שוליים

1 2 3  "EMBAJADOR". Embajada de Israel en Ecuador (בספרדית). נבדק ב-2022-09-15.
1 2 3  "Israel acreditó a su embajador ante el Gobierno paraguayo". IP (בספרדית). 2017-09-11. נבדק ב-2022-09-15.
1 2  "Embajador presentó copia de cartas credenciales". Embajada de Israel en Asuncion (בספרדית). 2017-09-05. נבדק ב-2022-09-15.
↑  מינויים בשירות החוץ, באתר משרד ראש הממשלה, 1 בינואר 2017
↑  "Cartes recibe cartas credenciales de nuevo embajador de Israel". La Nación (בספרדית). 2017-09-11. נבדק ב-2022-09-15.
↑  מערכת ישראל היום, נפתחה שגרירות פרגוואי בירושלים, באתר ישראל היום, 21 במאי 2018
↑  איתמר אייכנר וסוכנויות הידיעות, פרגוואי הודיעה על החזרת השגרירות לת"א; נתניהו סוגר את השגרירות, באתר ynet, 5 בספטמבר 2018
↑  מינויים בשירות החוץ, באתר משרד ראש הממשלה, 17 במרץ 2019
↑  "Zeev Harel asume como nuevo embajador de Israel en Ecuador". Ynet Español (בספרדית). 2019-08-21. נבדק ב-2022-09-15.
↑   ציוץ של שגרירות ישראל באקוודור ברשת החברתית אקס (טוויטר), 24 בספטמבר 2023 (בספרדית)
ויקטוריה הדסון

ויקטוריה הדסון (בגרמנית ובאנגלית: Victoria Hudson; נולדה ב-28 במאי 1996) היא אתלטית אוסטרית, אלופת אירופה (רומא 2024) בהטלת כידון.
ביוגרפיה

הדסון נולדה באוסטריה לאב אנגלי ולאם אוסטרית.
ביוגרפיה > 2019

באליפות העולם שנערכה בדוחה שבקטר בספטמבר-אוקטובר סיימה במקום 31 בהטלת כידון בתוצאה של 52.51 מטר.
ביוגרפיה > 2021

באולימפיאדת טוקיו שנערכה באוגוסט סיימה במקום 21 בהטלת כידון בתוצאה של 58.60 מטר.
ביוגרפיה > 2022

באליפות העולם שנערכה ביוג'ין שבאורגון, ארצות הברית, ביולי, סיימה במקום 23 בהטלת כידון בתוצאה של 54.05 מטר.
באליפות אירופה שנערכה במינכן שבגרמניה באוגוסט סיימה במקום עשירי בהטלת כידון בתוצאה של 56.07 מטר.
ביוגרפיה > 2023 > מדליית ארד במשחקים האירופיים

במשחקים האירופיים שנערכו בקרקוב שבפולין ביוני זכתה במדליית ארד בהטלת כידון בתוצאה של 60.27 מטר.
באליפות העולם שנערכה בבודפשט שבהונגריה באוגוסט סיימה במקום חמישי בהטלת כידון בתוצאה של 62.92 מטר.
ביוגרפיה > 2024 > אלופת אירופה

באליפות אירופה שנערכה ברומא שבאיטליה ביוני זכתה במדליית זהב בהטלת כידון בשיא אוסטריה חדש של 64.62 מטר, לפני אדריאנה וילאגוש מסרביה (64.42 מטר) ומארי-תרזה אובסט מנורווגיה (63.50 מטר).
שיאים אישיים

הטלת כידון: 66.06 מטר (2024), שיא אוסטריה
הערות שוליים

↑  Wolfgang Wallner, Hudson: Chancenlos beim WM-Debüt, www.noen.at, ‏2019-09-30 (בגרמנית)
| --- | --- |
בקרת זהויות :  World Athletics: 14446694
הריזאו

הריזאו (בגרמנית: Herisau) היא בירת קנטון אפנצל אוסר-רודן שבשווייץ. העיר היא מקום מושב ממשלת הקנטון והפרלמנט שלו ורשויות השיפוט של הקנטון שוכנות בטורגן.
גרעין היישוב והבתים סביב לכיכר המרכזית, הכנסייה הפרוטסטנטית משנת 1580, הבתים הקרויים Wetter ו-zur Rose (שניהם משנת 1737, גרעין הכפר שוונברג (Schwänberg) ובניין הממשלה הכולל בתוכו את ארכיון הקנטון, רשומים כאתרי מורשת לאומיים.
יחד עם ערים נוספות בהרי האלפים, הריזאו שותפה באגודה ליישום של האמנה האלפינית להשגת פיתוח בר קיימא בהרי האלפים. בשנת 2003 הוענק להריזאו תואר העיר האלפינית לאותה שנה.
היסטוריה

הריזאו מוזכרת לראשונה בתיעוד משנת 837 בשם Herinisauva, והכנסייה שלה מוזכרת לראשונה ב-907. ב-1084 נחרבה העיירה במסגרת הקרבות סביב למנזר סנט גאלן. ב-1248 וב-1249 חרבה העיירה שוב, הפעם על ידי המנזר עצמו. ב-1041 הצטרפה הריזאו לברית יחד עם יישובים אחרים באפנצל כחלק ממלחמות אפנצל.
בשנים 1517 – 1518 הצליחה הריזאו להשיג את עצמאותה מהמנזר. ב-1601 נבנה בניין העירייה. ב-1606 עלה רוב שטחה של העיר באש. ב-1648 נפרד מהריזאו הכפר שוולברון והיה לכפר עצמאי נפרד. בין השנים 1798 – 1803 הייתה הריזאו בירת קנטון זנטיס במסגרת הרפובליקה ההלווטית.
גאוגרפיה דמוגרפיה וכלכלה

שטחה של הריזאו הוא 25.2 קמ"ר. מתוכו 56.8% משמשים לחקלאות, 27.1% הם שטחים מיוערים, 15.5% הם שטחים בנויים ו-0.6% הוא שטחי נהרות, קרחונים והרים.
העיר ממוקמת באזור ההינטרלנד לשעבר. היא שוכנת על צומת דרכים אזורים חשוב: הכביש בין סנט גאלן וטוגנבורג והכביש בין גרוסאו ואזור אפנצל. בנוסף להיותה בירת הקנטון, כשליש מאוכלוסיית הקטנון מתגוררת בהריזאו. היא כוללת את הכפר הריזאו וכפרים מפוזרים המהווים ערי שינה ואזורי תעשייה. לפני 1648 היה שטח השיפוט של הריזאו כפול מזה של היום, אז נפרד ממנה הכפר שוולברון וב-1720 נפרד ממנה הכפר וולדשטאט.
נכון לשנת 2014 מנתה אוכלוסיית הריזאו 15,512 תושבים. הריזאו שוכנת במרכז חלקה המזרחי של שווייץ. כבר ב-1537 היא קנתה לעצמה שם של מרכז סחר חשוב.
הערות שוליים

1 2  משרד הסטטיסטיקה הפדרלי של שווייץ
↑  הערך הריזאו במילון ההיסטורי של שווייץ (בגרמנית)
↑  משרד הסטטיסטיקה הפדרלי של שווייץ
| --- | --- |
בקרת זהויות :  NLI: 987007566934705171  GND: 4024493-3  HDS: 001293  LCCN: n83030308  MusicBrainz: ba72697e-6f5a-49e0-923c-906320dc3a23  VIAF: 123190278   WorldCat (עם VIAF): 123190278
זג'ווסאנטו

| --- | --- |
סמל זג'ווסאנטוסמל זג'ווסאנטו

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת הטוון
 שטח:  9.51 קמ"ר
 אוכלוסייה:  ‏
  ‑ בכפר:  1,894 (1 בינואר 2021)
 קואורדינטות:  47°46′23″N 19°40′05″E﻿ / ﻿47.773°N 19.668°E﻿ / 47.773; 19.668 
 אזור זמן:  UTC +1
 https://zagyvaszanto.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.זג'ווסאנטו(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.זג'ווסאנטו  he tabBackground:;tabBorder:#aaa;defaultTab:0;
 
זג'ווסאנטו (בהונגרית: Zagyvaszántó) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם בזג'ווסאנטו מספר התושבים נמצא בירידה. כך, בשנת 1990 חיו בכפר 1,981 תושבים ובשנת 2021 רק 1,984 תושבים.
באזור נמצאו ממצאים מתקופת הברונזה ומאז הוא מיושב לסירוגין. שמו הוזכר לראשונה בתעודות משנת 1299.
יהודי זג'ווסאנטו

יהודים חיו בזג'ווסאנטו במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 18 | 744 |
| 1910 | 29 |  |
| 1920 | 9 |  |
| 1930 | 15 |  |
| 1941 | 12 | 1,584 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי זג'ווסאנטו שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת הטוון |
| --- | --- | --- |
| יישובים | הטוון • אפץ • אצ'ד • בולדוג • צ'אן • הרד • הורט • קרקהרסט • לרינצי • נג'קקנייש • פטפיבאניה • רוז'סנטמארטון • סיצ'י • זג'ווסאנטו |  |
ז'ן דמן

| --- | --- |
אין תמונה חופשית
 לידה:  14 בנובמבר 1918 בלגיה 
 פטירה:  1986 (בגיל 67 בערך) קרוליינה הצפונית, ארצות הברית 
 מדינה:  בלגיה 
 מקצוע:  מורה, לוחמת מחתרת, עובדת סוציאלית 
 בן או בת זוג:  Aldo Scaglione 
 מידע חסידת אומות העולם
 פרסים והוקרה:  חסידת אומות העולם (2 בפברואר 1971) 
 קישורים חיצוניים
 יד ושם:  ז'ן דמן
 
ז'ן דמן (בצרפתית: Jeanne Daman-Scaglione;‏ 1918 – 1986) הייתה מורה וחסידת אומות העולם מבלגיה.
קורות חיים

דמן נולדה באנגליה ב-1918, לאחר שהוריה עברו לשם מבלגיה בזמן מלחמת העולם הראשונה. הם חזרו לבלגיה עם ילדתם עם תום המלחמה. ב-1940 סיימה את הכשרתה כמורה בגן ילדים. למרות שחוקת בלגיה קבעה כי כל ילד זכאי לחינוך ציבורי, סגרו השלטונות את גני הילדים הציבוריים בפני ילדים יהודים דמן התפטרה במחאה ועברה ללמד בגן יהודי.
פרק זה לוקה בחסר. אנא תרמו לוויקיפדיה ו.
קורות חיים > פעילותה בתקופת השואה

בשנת 1942 הצטרפה ז'ן דמן לצוות המורים בבית הספר "הקטנים שלנו" (Nos Petits) בבריסל כדי לסייע לילדים יהודים. היא עשתה זאת לאור בידודה של הקהילה היהודית בעיר ובמדינה כולה, עקב פעילות כוחות הכיבוש הנאציים ופעילותם של משתפי הפעולה המקומיים. דמן הייתה אם בית בבית הספר. הנאצים החלו לגרש את יהודי בלגיה בקיץ 1942.
נקודת מפנה בחייה קרתה כאששר אנשי גיסטאפו הגיעו לגן ובקשו לקחת שלושה ילדים להוריהם. היא הבינה שזהו שקר והחליטה לא לסכן את הילדים האחרים, למסור את הילדים, אולם לפעול בנחישות להצלת יהודים.
לאחר שהייתה עדה לתחילתם של המעצרים ההמוניים של יהודים בעיר, החלה דמן בהצלת יהודים. המחתרת היהודית הגדולה בבלגיה, "הוועד להגנת היהודים", Comité de Défence des Juifs en Belgique, (אנ') החלה להשתמש בעזרתה של דמן לשם הצלת ילדים יהודים שהופרדו מהוריהם.
השלטונות סגרו את בית הספר "הקטנים שלנו". הוריהם של ילדים יהודים רבים גורשו למחנות ההשמדה במזרח אירופה. דמן סייעה בהסתרתם של עשרות ילדים יהודים. היא ליוותה אותם למקומות מסתור בקרב משפחות בלגיות ושמרה עמם על קשר. דמן סייעה בכך בעזרת הסוכנות הלאומית למען הילד (Oeuvre Nationale de l'Enfance; ONE (צר')), ארגון אשר הקים והפעיל רשת של בתי מחסה לילדים בכל בלגיה, וכן בעזרת נלי למר, עוזרתה של איבון נווז'ן, ואישי ציבור בלגים.
בהמשך סייעה דמן גם ליהודים מבוגרים. היא הייתה ממקימותיה של רשת יהודיות שעבדו במשקי בית בלגיים וסיפקה לנשים אלה מסמכי זהות מזויפים וכרטיסי מזון. בנוסף לכך עקבה אחר משתפי פעולה עם הנאצים והעבירה מידע עליהם למחתרת, כדי שזו תוכל לחסלם. במשך הזמן היא קיבלה על עצמה זהות מזויפת והייתה ובצעה פעולות מסוכנות ביותר. לקראת סוף המלחמה החלה דמן להיות מעורבת בפעולות הבלתי חוקיות של "התנועה הלאומית הבלגית" (אנ')‏ המחתרתית ואף הכוחות המחתרתיים המזוינים של בלגיה (Partisans Armés) (אנ'). דמן ושותפיה הצילו כ- 2,000 יהודים במהלך המלחמה. היא אמרה "שוכנעתי כי לא-יהודים צריכים להיות פעילים בהצלת חיי יהודים או להיות אחראים כמשתפי פעולה עקיפים (של הנאצים)"
קורות חיים > לאחר המלחמה

לאחר המלחמה סייעה דמן לילדים ניצולי השואה וכן לאיחוד ילדים ניצולים עם משפחותיהם. היא הייתה מותשת נפשית ופיזית. היא עברה לארצות הברית, אך עד מהרה החלה לטייל ברחבי הארץ ולשתף את סיפוריה וחוויותיה. היא ביקרה מספר פעמים במדינת ישראל, וב-1971 הוענק לה תואר חסידת אומות העולם.
הוקרה

בשנת 1971 הוכרה דמן על ידי יד ושם בתור חסידת אומות העולם.
בשנת 1980 קיבלה דמן מדליית הוקרה מנציגי יהדות בלגיה על פעילותה בתקופת השואה.
הערות שוליים

↑  צדיקים בין האומות - דמן סקגליוני ז'אנה, באתר ספריית וינר לחקר העידן הנאצי והשואה אוניברסיטת תל אביב
| --- | --- |
בקרת זהויות :  GND: 1127870335  VIAF: 1540149068356365730006   WorldCat (עם VIAF): 1540149068356365730006 
ערך זה הוא קצרמרבנושא השואה. אתם מוזמנים לתרום לוויקיפדיה ו.
זכויות הקשישים

זכויות הקשישים הם חלק מזכויות האדם שמטרתן להגן על קשישים מפני אפליה.
סוגיות נפוצות בנושא זכויות הקשישים הן:
אפליה בשוק העבודה הקשורה לגיל, למשל - פרישה מוקדמת בכפייה.
היעדר גישה לטיפולים רפואיים בגלל גיל או בגלל מגבלות הקשורות לגיל.
תפיסות חברתיות של יכולת או נכות עקב גיל.
התעללות בקשישים: חשיפה לפגיעה או התעללות פיזית, ניצול כלכלי, פסיכולוגי, חברתי או סקסיסטי בגלל מגבלות הקשורות לגיל.
במדינת ישראל קיימים חוקים שנועדו להתמודד עם מקרי התעללות בקשישים, אך לא קיימת מערכת הגנה חוקית כוללת לאוכלוסיית הקשישים. חוקי הגנה ייחודיים לקשישים חוקקו במספר מדינות, בהן ארצות הברית (אנ') והודו (אנ'). בסין נחקק חוק המחייב אזרחים לבקר בתכיפות הורים מזדקנים בבית משפחתם. ובארצות הברית הקימו עמותות והעמידו מלגות סטודנטים ללימוד קשישים שימוש בסלולרים חכמים ומחשבים.
ראו גם

משפט וזקנה
בית אבות
התעללות בקשישים
ניצול כלכלי של קשישים